Source: https://www.eca.europa.eu/sl/Pages/EUSAIsCooperation.aspx
Timestamp: 2019-08-23 21:33:34+00:00

Document:
Sodelovanje z vrhovnimi revizijskimi institucijami EU | EVROPSKO RAČUNSKO SODIŠČE
Domov > Mednarodno sodelovanje: Sodelovanje z vrhovnimi revizijskimi institucijami EU
Evropsko računsko sodišče že ves čas od svoje ustanovitve krepi sodelovanje z vrhovnimi revizijskimi institucijami držav članic pri revidiranju sredstev EU, kar počne zlasti s sodelovanjem v Kontaktnem odboru vodij vrhovnih revizijskih institucij EU.
Vrhovne revizijske institucije EU
Pogodba o delovanju Evropske unije zahteva, da Sodišče in nacionalni revizijski organi držav članic sodelujejo v duhu zaupanja in pri tem ohranjajo svojo neodvisnost. Sodelovanje med vrhovnimi revizijskimi institucijami držav članic EU in Sodiščem sega vse do ustanovitve Sodišča leta 1977, z leti pa se je še povečalo. Danes Sodišče aktivno sodeluje z vrhovnimi revizijskimi organi držav članic EU v okviru Kontaktnega odbora..
Kontaktni odbor združuje vodje vrhovnih revizijskih institucij EU in Sodišča in se sestaja vsako leto. Je forum za sodelovanje in izmenjavo strokovnega znanja in izkušenj v zvezi z revidiranjem sredstev EU in drugimi vprašanji, povezanimi z EU. Redne stike vzdržujejo uradniki za zvezo, ki jih imenujejo posamezne institucije. Delovne skupine, mreže in projektne skupine pomagajo pri razvijanju skupnih stališč in praks.
Mreža vrhovnih revizijskih institucij držav kandidatk
Evropsko računsko sodišče sodeluje z vrhovnimi revizijskimi institucijami držav kandidatk in potencialnih kandidatk za članstvo v EU zaradi redne izmenjave informacij, razvijanja revizijskih metodologij in spodbujanja strokovnega usposabljanja. Pri tem je njegov partner SIGMA (Support for Improvement in Governance and Management), skupna pobuda Organizacije za ekonomsko sodelovanje in razvoj (OECD) in EU.
Najpomembnejši način sodelovanja je mreža vrhovnih revizijskih institucij držav kandidatk in potencialnih kandidatk, ki deluje podobno kot Kontaktni odbor. Organizira redne sestanke vodij vrhovnih revizijskih institucij in uradnikov za zvezo ter delovne skupine, seminarje, delavnice in vzporedne revizije. Njen glavni cilj je spodbujanje revizijskih metod in tehnik, ki so skladne z mednarodnimi standardi in najboljšimi praksami v EU.
Medsebojni pregled/span
Evropsko računsko sodišče si kot vrhovna revizijska institucija prizadeva, da je na čelu razvoja revidiranja javne porabe. Skupaj z drugimi vrhovnimi revizijskimi institucijami sodeluje v Mednarodni organizaciji vrhovnih revizijskih institucij (INTOSAI) in njeni evropski regionalni skupini EUROSAI zaradi uvajanja strokovnih standardov in dobrih praks. Že zgodaj je sprejelo medsebojni pregled kot orodje za razvoj in razširjanje dobre prakse v skupnosti vrhovnih revizijskih institucij.
Med prvim medsebojnim pregledom Sodišča leta 2008 so bili pregledani vsi vidiki njegovih revizijskih in administrativnih postopkov. Pregled je vodil kanadski urad generalnega revizorja, sodelovale pa so še vrhovne revizijske institucije Avstrije, Norveške in Portugalske
Zdaj poteka drugi medsebojni pregled, ki zajema ustaljeno ravnanje Evropskega računskega sodišča pri revizijah smotrnosti poslovanja in njegovo izvajanje priporočil, danih med medsebojnim pregledom leta 2008. Ta medsebojni pregled vodi nemško zvezno računsko sodišče, sodelujeta pa še vrhovni revizijski instituciji Francije in Švedske.
Države kandidatke in potencialne kandidatke za članstvo v EU
Medsebojni pregled leta 2008

References: SODIŠČE

 sodišče 
 Sodišče 
 Sodišče 
 sodišče 
 sodišče